ועדת הכלכלה, כנסת 16, פרוטוקול מספר 397, 2005-03-23 15:30

אמנון כהן: אני מבקש לפתוח את ישיבת הוועדה.

אמנון כהן: על סדר היום הצעת חוק המדיניות הכלכלית לשנת הכספים 2005 (תיקוני חקיקה), התשס"ה-2004, פרק ט' – תקשורת, סעיפים 39-40.

אמנון כהן: קיימנו 5 דיונים על הסעיפים הללו.

אמנון כהן: אנחנו שמחים שמשרד האוצר ומשרד התקשורת הגיעו להבנות.

אמנון כהן: עמלנו רבות למען זה.

אמנון כהן: היום נקיים הצבעות.

אמנון כהן: יש הבנות בין משרדי הממשלה והן יוצגו תוך כדי הדיון בסעיפים.

אמנון כהן: בסעיף שיש בו הסכמות, נצביע ונתקדם הלאה.

אמנון כהן: אני רוצה לציין שהיו חילוקי דעות בנושאים מסוימים, גם על הרדיו האזורי, גם על פגיעה אפשרית, גם על בעלויות צולבות בין בעלי העיתונים לבין כלי תקשורת שונים.

אמנון כהן: כיושב-ראש הוועדה ישבתי עם משרדי הממשלה הנוגעים בדבר ועם האנשים שטענו שהם עלולים להיפגע מהצעת החוק והגענו לפשרות ולהבנות.

אמנון כהן: ההבנות מוצגות בנוסח הצעת החוק המונח לפניכם ואנחנו נדגיש אותן.

אמנון כהן: לא כל חברי הוועדה שותפו באותם דיונים כי את המשא ומתן בין הנפגעים לבין משרדי הממשלה עשיתי לבד.

אמנון כהן: תוכלו לשמוע כעת על הפשרות ולאחר מכן נצביע.

אמנון כהן: אני מבקש להתחיל לעבור על סעיפי החוק.

אמנון כהן: נתחיל בסעיף 39 בפרק ט' – תקשורת, בחוק ההסדרים.

אמנון כהן: היועצת המשפטית של הוועדה תצביע היכן לא היו חילוקי דעות והיכן הכנסנו תיקונים בעקבות הישיבה המשותפת עם הגורמים השונים.

אמנון כהן: אדוני מנכ"ל משרד התקשורת, אם היו תיקונים שהכנסתם בעקבות הדיונים עם האוצר, תגידו לנו ונצביע עליהם.

אתי בנדלר: בסעיף 39 – בפסקאות (1), (2), (3), (4), (5), (6), (7), (8) ו-(9) לא היו בעיות ונדמה לי שניתן להצביע עליהן.

אתי בנדלר: עד עמוד 4.

אמנון כהן: מי בעד פסקאות 39(1) עד (9)?

אמנון כהן: מי נגד?

אמנון כהן: מי נמנע?

אמנון כהן: בעד פסקאות 39(1) עד (9) – רוב נגד – אין נמנעים – אין פסקאות 39(1) עד (9) נתקבלו.

אתי בנדלר: בפסקה (10) אין תיקון.

אתי בנדלר: אני מבקשת רק להפנות תשומת הלב, ביקשת שהות למחשבה על נושא קיזוז התמלוגים מתשלומי הזכייניות.

אתי בנדלר: לכן חשבתי לנכון שראוי להדגיש את זה באופן מיוחד.

אתי בנדלר: מדובר בסעיף 53 לחוק התקשורת: "אחרי 'כאמור בסעיף 51' יבוא 'למעט תשלומים בעד הפעלתן, תפעולן ותחזוקתן של תחנות השידור וכן למעט כל תשלום שוטף אחר בשל תחנות השידור';".

אתי בנדלר: בפסקה (11) אין שינוי.

אמנון כהן: נצביע על פסקאות 39(10) ו-(11).

אמנון כהן: מי בעד?

אמנון כהן: מי נגד?

אמנון כהן: מי נמנע?

אמנון כהן: בעד פסקאות 39(10) ו-(11) – רוב נגד – 1 נמנעים – אין פסקאות 39(10) ו-(11) נתקבלו.

אתי בנדלר: בפסקה (12) יש תיקונים לסעיף 72 לחוק העיקרי, ובכללם, בפסקת משנה (ב), יש הוספה של סעיפים קטנים (א1), (א2) ו-(א3).

אמנון כהן: אלה תיקונים שהכנסנו בעקבות הפשרות.

אתי בנדלר: בסעיף קטן (א3) החדש אני מבקשת לקרוא את הנוסח המוסכם, שהגיעו בו לפשרה לפני זמן קצר בלבד.

אמנון כהן: זה לא מופיע בנוסח הצעת החוק שבפניכם, אלא זאת תוספת בעקבות הסכמה שנתקבלה לאחר שישבנו ביחד.

אמנון כהן: לכן צריך להכניס את זה גם לפרוטוקול.

אתי בנדלר: בסעיף קטן (א3) בנוסח המופיע בפניכם כתוב: "השר ושר האוצר יורו, לאחר התייעצות עם המועצה ולא יאוחר מיום ...", והמועד נשאר ריק.

אתי בנדלר: על-פי הנוסח החדש, קודם כול זה רק "השר" – "השר יורה", ללא "שר האוצר".

אתי בנדלר: "השר" הוא שר התקשורת.

אתי בנדלר: התאריך שהצדדים הגיעו אליו להסכמה הוא כ"ט בחשוון התשס"ו, 1 בדצמבר 2005.

אתי בנדלר: אני מציעה להצביע עד פסקת משנה (ג), כולל.

אבשלום וילן: זה לא נושא חדש, שמורידים את שר האוצר?

אתי בנדלר: אתה שואל או טוען?

אתי בנדלר: אם אתה שואל – זה לא נושא חדש.

אילן ליבוביץ: בישיבה הקודמת ביקשתי שזה יהיה 1 ביוני 2005, ואני עומד על כך, ולא 1 בדצמבר 2005.

אילן ליבוביץ: או שהולכים לרפורמה או שרוצים לפספס אותה.

אמנון כהן: מי בעד 1 ביוני?

אמנון כהן: מי נגד 1 ביוני?

אמנון כהן: בעד המועד 1 ביוני 2005 בסעיף קטן (א3), בפסקה 12(ב) – 2 נגד – 4 נמנעים – אין המועד 1 ביוני 2005 בסעיף קטן (א3) לא נתקבל.

אמנון כהן: מי בעד הצעת הוועדה, עם הפשרה שהושגה, בפסקה (12) בפסקאות משנה (א) עד (ג)?

אמנון כהן: מי נגד?

אמנון כהן: מי נמנע?

אמנון כהן: בעד פסקה 39(12)(א)-(ג), עם התיקונים שהוכנסו – רוב נגד – אין נמנעים – אין פסקה 39(12)(א)-(ג) נתקבלה.

אתי בנדלר: בפסקת משנה (ד) מוצע להוסיף סעיף קטן (ה) לסעיף העיקרי בחוק העיקרי.

אתי בנדלר: אדוני היושב-ראש, אמרת שאתה רוצה להציע שינוי כלשהו בסעיף קטן 72(ה) החדש בפסקה (4).

אתי בנדלר: מדובר על "שיקולים במתן זכיונות ורשיונות וקביעת תנאיהם", שיקולים שעל המועצה להביא בחשבון.

אמנון כהן: אני מבקש להכניס תיקון קל בפסקה (4) ולומר: "מגוון סוגי השידורים ואפיונם" במקום "ואופיים", ולהוסיף: "לרבות אפיונים ייחודיים, כגון תרבות, שפה או מורשת".

אתי בנדלר: זה התיקון לעומת הנוסח המופיע בפניכם.

אתי בנדלר: בפסקה (13) לא היו שינויים.

אתי בנדלר: אני מציעה להצביע עד הפסקה הזאת.

אמנון כהן: מי בעד?

אמנון כהן: מי נגד?

אמנון כהן: מי נמנע?

אמנון כהן: בעד פסקאות 39(12) ו-(13), עם התיקונים שהוכנסו – רוב נגד – אין נמנעים – 2 פסקאות 39(12) ו-(13) נתקבלו.

אתי בנדלר: בפסקה (14) יש הסתייגות של חבר הכנסת דהן.

אמנון כהן: למליאה.

אתי בנדלר: יש הסתייגות של חבר הכנסת ליבוביץ לסעיף 72ב(א), כללים לענין מתן רשיון לשידורי רדיו.

אמנון כהן: אתה רוצה לדבר במליאה או להצביע עליה כעת?

אילן ליבוביץ: אני רוצה להצביע.

אילן ליבוביץ: השאלה כאן פשוטה מאוד, האם מתן הרשיון הוא במכרז או לא במכרז.

אילן ליבוביץ: אני מציע שזה לא יהיה במכרז.

אמנון כהן: ברשיונות לא צריך מכרזים.

אילן ליבוביץ: כאן על-פי ההצעה יש להם שיקול דעת.

אמנון כהן: מי בעד הצעתו של חבר הכנסת ליבוביץ?

אמנון כהן: מי נגד?

אמנון כהן: מי נמנע?

אמנון כהן: בעד הצעת חבר הכנסת אילן ליבוביץ לסעיף 72ב(א) – 2 נגד – רוב נמנעים – אין ההצעה לא נתקבלה.

אמנון כהן: ההסתייגות נפלה.

אבי בלשניקוב: בסעיף קטן 72ב(א), בשורה השלישית, במקום "הורו השרים" יבוא "הורה השר".

אתי בנדלר: נכון, תודה על תשומת הלב.

אבשלום וילן: עוד לא הצבענו על זה?

אבשלום וילן: כאשר ראיתי את זה בכוונה לא הערתי כדי לתפוס אותם בתרגיל, אבל התבדיתי.

אתי בנדלר: חבר הכנסת וילן, בכל מקרה אני משתדלת לעשות הגהות ותיקוני נוסח בהמשך.

אתי בנדלר: מאחר וההסתייגות של חבר הכנסת ליבוביץ לא התקבלה, אני רוצה להפנות לסעיף קטן (ב) בסעיף 72ב המוצע: "כללים לפי סעיף זה ייקבעו לא יאוחר מיום 31 בדצמבר 2005".

אתי בנדלר: ההצהרה הקובעת תיקבע עד 1 בדצמבר 2005 ואילו הכללים ייקבעו על-ידי המועצה חודש לאחר מכן.

אתי בנדלר: בסעיף קטן 72ב(ג) אין בעיות.

אמנון כהן: נצביע על סעיף 72ב, עם כל התיקונים שהוכנסו – הוספת התאריכים, וקביעת "השר" במקום "השרים".

אמנון כהן: מי בעד?

אמנון כהן: מי נגד?

אמנון כהן: מי נמנע?

אמנון כהן: בעד סעיף 72ב, עם התיקונים שהוכנסו – רוב נגד – אין נמנעים – אין סעיף 72ב נתקבל.

אתי בנדלר: סעיף 72ג עניינו בבעלויות צולבות.

אתי בנדלר: כאן היו כמה שינויים הקשורים להחזקה בעיתונים.

אתי בנדלר: אני מציעה שמשרד התקשורת יציג את השינויים שנעשו בסעיף הזה.

אתי בנדלר: לסעיף קטן (ד) שבו, שמגדיר מה הוא "עיתון" לצורך העניין, יש הסתייגות של חבר הכנסת טל.

אתי בנדלר: קודם כול אולי תציגו בקצרה לוועדה מה השינויים שנעשו לעומת הנוסח שהוצג בפני הוועדה.

אמיר לוי: גברתי היועצת המשפטית, האם להציג עכשיו את השינויים שהושגו במסגרת הסיכום באותה ישיבה בה עלו כל הסוגיות?

נגה רובינשטיין: השינוי מתמצה בכך שהחמרנו בנושא הבעלויות הצולבות.

נגה רובינשטיין: קודם מי שהיה בעל השליטה בעיתון יכול היה להחזיק גם בתחנת רדיו אחת ולהחזיק ב-24% בתחנת רדיו נוספת, ואילו כעת המגבלה שמוטלת על גורם שהוא בעל שליטה בעיתון היא החזקה של עד 46% בשליטה לבעל רשיון בתחנת רדיו.

אמנון כהן: זאת היתה ההסכמה שלנו עם התאחדות תחנות הרדיו האזוריות.

נגה רובינשטיין: בהתאם, בסעיף קטן 72ג(ב) בפסקאות (2)-(4) תוקנו הסעיפים, באופן שהושמט העיתון.

נגה רובינשטיין: בהמשך, בהתאם לבקשה שהופנתה אלינו על-ידי תחנות הרדיו האזוריות, שהצביעו על קושי שנוצר בהסדר הקבוע כרגע בנוסח הכחול, כולל פסקאות (2)-(5), שלא יתאפשר להם להעלות את שידורי הרדיו הדיגיטלי, ומכיוון שלמדינה יש אינטרס, מחד, שהם ישדרו ברדיו דיגיטלי, ומאידך, שהם ימשיכו לשדר גם ברדיו האנלוגי, הצענו – ולמיטב ידיעתי ההסדר הזה מקובל גם על תחנות הרדיו האזוריות – שמי שהיה בעל אמצעי שליטה ובעל זכיון ערב תחילת התיקון, אם בעל הזכיון רוצה לשדר גם שידורים דיגיטליים, בין בתחנה אחת ובין ביותר מתחנה אחת, הוא רשאי להמשיך גם בהרכב בעלי המניות הנוכחי שלו ערב התיקון לשדר בשידורי הרדיו הדיגיטלי, כל עוד נשארים באותו הרכב של בעלי מניות וכל עוד ממשיך לשדר ברדיו האנלוגי.

נגה רובינשטיין: זה גם הרציונל של המדינה, שיש לה אינטרס שאותם גורמים ימשיכו, במקביל לרדיו הדיגיטלי, לשדר גם ברדיו האנלוגי.

אתי בנדלר: אני מבקשת לציין שהקטע האחרון בדבריה של גברת רובינשטיין אינו מופיע בנוסח שלפניכם, לכן את הנוסח של הסעיף הזה אצטרך לנסח בהתאם לעקרונות שתצביעו עליהם.

אמנון כהן: אנחנו מסמיכים את היועצת המשפטית לנסח את הסעיף.

אמנון כהן: נצביע על סעיף 72ג, סעיפים קטנים (א)-(ד).

אמנון כהן: מי בעד?

אמנון כהן: מי נגד?

אמנון כהן: מי נמנע?

אמנון כהן: בעד סעיף 72ג, בתיקונים שהוכנסו – רוב נגד – אין נמנעים – אין סעיף 72ג נתקבל.

אתי בנדלר: אנחנו מגיעים לסעיף 72ד רבא, שעניינו זכיון להפעלת תחנת שידור.

אתי בנדלר: בסעיף קטן (ג) שבו – בעמוד 13 – אמור להיקבע התאריך לפרסום מכרז.

אתי בנדלר: התאריך שהוסכם עליו הוא 1 בדצמבר 2005.

אתי בנדלר: אני רוצה להבהיר, ההסתייגות של חבר הכנסת דוד טל היא לסעיף הקודם, אבל היא הובעה לפני שהושגה הפשרה שדובר עליה עכשיו, שלא באה לידי ביטוי בנוסח שלפניכם.

אתי בנדלר: האם בכל מקרה היא צריכה לעלות?

דוד טל: אני מעלה את ההסתייגות שלי בכל מקרה.

דוד טל: אני רוצה לא רק הסתייגות, אני רוצה להכניס אותה בגוף החוק.

דוד טל: ההסתייגות היא: "למעט עיתון בשפה שונה מהשפה שבה ישודרו שידורי הרדיו".

אתי בנדלר: בסעיף שהוועדה הצביעה עליו עכשיו – סעיף 72ג – יש הסתייגות של חבר הכנסת טל על ההגדרה "עיתון", שאומרת שעיתון הוא: "למעט עיתון יומי בשפה שונה מהשפה שבה ישודרו שידורי הרדיו".

אתי בנדלר: מאחר ונוסח ההסתייגות הזאת היה בפני המשרדים, הוא היווה בעצם הבסיס והקטליזטור להגעה לפשרה שעליה דובר כאן עכשיו, שמוסכמת גם על בעלי הזכיונות ברדיו האזורי.

אתי בנדלר: תגיד בוודאי נציגת משרד המשפטים שהסכמתה לאותה פשרה מותנית בכך שלא תהיה הסתייגות.

אליעזר כהן: על ההסתייגות של חבר הכנסת דוד טל יש הסכמה ותמיכה מקיר אל קיר.

דוד טל: שר האוצר בנימין נתניהו, שקובע את המדיניות, אמר שזה לא נורא, הוא יכול לחיות עם זה.

אמיר לוי: היה כאן דיון וסיכמנו.

אמנון כהן: למרות ההסתייגות הזאת, הבנתי שתחנות הרדיו האזוריות הגיעו לפשרה עם היועצת המשפטית של משרד המשפטים.

עידו מור: הגענו להסכמה על העקרונות.

עידו מור: עדיין לא הסכמנו על הנוסח.

נגה רובינשטיין: העקרונות שנאמרו כאן מקובלים עליכם?

עידו מור: כן.

אמנון כהן: חבר הכנסת טל, כפי שאתה שומע הגיעו לפשרה.

דוד טל: הבעיה שלנו כאשר אנחנו מדברים על בעלויות צולבות, אנחנו באמת לא רוצים שמי שמחזיק ברדיו יהיה לו גם עיתון באותה שפה.

אמנון כהן: אבל שמענו שהסכימו על נוסח מסוים ותחנות הרדיו האזוריות התרצו.

נגה רובינשטיין: אני יכולה להסביר את הרציונל ומה בעייתי בנוסח הזה.

עידו מור: לא הסכמנו על נוסח.

עידו מור: הסכמנו רק על עקרונות.

אתי בנדלר: האם העקרונות משקפים נאמנה את ההסכמה?

עידו מור: העקרונות – כן, אבל לחלוטין לא הסכמנו על הנוסח.

נגה רובינשטיין: אין עדיין נוסח כי העקרונות גובשו איתם רק עכשיו.

נגה רובינשטיין: הלכתי לקראתו ואמרתי את העקרונות שמקובלים עליו.

נגה רובינשטיין: אין עדיין נוסח.

אמנון כהן: נצביע על-פי ההסכמות העקרוניות.

אמנון כהן: אם ההסכמות האלה לא יבואו לידי ביטוי בנוסח תמיד תהיה ההסתייגות של חבר הכנסת טל ונוכל להעלות אותה במליאה ולטפל בזה.

אמנון כהן: מי בעד הסעיף, עד לנקודה זאת?

אמנון כהן: מי נגד?

אמנון כהן: מי נמנע?

אמנון כהן: בעד העקרונות שגובשו בסעיף 72ג – 8 נגד – אין נמנעים – אין העקרונות שגובשו בסעיף 72ג נתקבלו.

דוד טל: אתם דורסים את החוק במדינת ישראל לעיני נציגי משרד המשפטים.

דוד טל: יש תקנון שקובע איפה יש הסתייגויות ולמה ואיך, יש סדר ויש דרך ניהול.

דוד טל: אתם דורסים ברגל גסה כל חקיקה.

אתי בנדלר: בסעיף 72ד, בסעיף קטן (ג), בעמוד 13, יש תאריך מוסכם: "מכרז לפי סעיף זה יפורסם לא יאוחר מיום 1 בדצמבר 2005".

אתי בנדלר: בסעיפים 72ה עד 72ט המוצעים אין בעיות.

אמנון כהן: נצביע על סעיפים 72ד עד 72ט.

אמנון כהן: מי בעד?

אמנון כהן: מי נגד?

אמנון כהן: מי נמנע?

אמנון כהן: בעד סעיפים 72ד-72ט –רוב נגד – אין נמנעים – 1 סעיפים 72ד-72ט נתקבלו.

אמנון כהן: חבר הכנסת וילן נמנע.

אמנון כהן: נמשיך הלאה.

אתי בנדלר: בסעיף 72י נעשה תיקון, לבקשת חבר הכנסת כחלון, לאשר איחוד של בעלי זכיונות לשידורי רדיו אזוריים או החזקת אמצעי שליטה גם ככל שמדובר בערים ירושלים, תל-אביב וחיפה ולא להגביל את הנושא הזה.

אתי בנדלר: תיקנתי את הסעיף והרישה שלו אומרת כעת: "בלי לגרוע מהוראות חוק ההגבלים העסקיים ומהוראות חוק זה, למעט הוראות סעיף 72א(א)(4)" – שזה הסעיף שהגביל את האיחוד של בעלי זכיונות בשלוש הערים הגדולות.

אתי בנדלר: לא תהיה ההגבלה הזאת.

אבשלום וילן: כלומר הם יוכלו להחליף את השידור הציבורי?

אתי בנדלר: לא, משום שיש עדיין סעיפים אחרים שמחייבים לתת ביטוי בחדשות ובתוכניות בענייני היום גם לעניינים אזוריים.

אתי בנדלר: עקרונית הם יוכלו להיות בעלי החזקה במספר אזורים אבל לתת מיצוי לנושאים אזוריים.

אבשלום וילן: הסעיף הזה מקובל על רשות השידור?

אמנון כהן: שאלנו את כולם, כולם התייחסו, עשינו הכול בהסכמות, בלי שום מחטפים.

אמנון כהן: בסעיף 72י יש הסכמות.

אמנון כהן: מי בעד סעיף 72י?

אמנון כהן: מי נגד?

אמנון כהן: מי נמנע?

אמנון כהן: בעד סעיף 72י – רוב נגד – אין נמנעים – 2 סעיף 72י נתקבל.

אמנון כהן: חבר הכנסת בנלולו, הגענו לסעיף 72יא.

אמנון כהן: לידיעתך, הגיעו כאן להסכמות עם תחנות הרדיו האזוריות.

אמנון כהן: אנחנו אנשים שמכבדים הסכמים.

אמנון כהן: אם תפר את ההסכמה יתכן שמשרדי הממשלה לא יסכימו לכך, לכן צריך לקחת הכול בחשבון.

1028: אני רוצה לבקש דבר אחד.

1028: ההסכמה הזאת היתה עם נציגות של תחנות הרדיו האזוריות.

1028: אני מבקש שיקראו את הסעיף כדי לבדוק אם הדברים שאמרנו באותו דיון נוסחו במדויק.

1028: אם אכן כך, הכול בסדר.

אמנון כהן: חבר הכנסת בנלולו, מה שסיכמתם עד הישיבה בוועדת הכנסת – זה דבר אחד.

אמנון כהן: לאחר מכן נציגי תחנות הרדיו האזוריות אמרו שהם לא מסכימים, הם חוזרים בהם מההסכמה.

גדעון סער: אני רוצה לדעת אם הנוסח זהה.

אמנון כהן: לכן לקחתי על עצמי לשבת איתם שעות רבות, דנו עם כל משרדי הממשלה והגענו להחלטת פשרה.

אמנון כהן: מה שמוצע כעת הוא הפשרה שהושגה, וזה מובא בידיעתם ובהסכמתם.

1028: דבר אחד חייב להיות ברור בכל ניסוח שיובא, שבסוף הם יקבלו את הפיצוי שקבענו שיש לתת להם – הארכת זכיון, באישור שני השרים.

1028: את זה אני רוצה לראות.

גדעון סער: אני זוכר את הדיון בוועדת הכנסת.

גדעון סער: אני רוצה לוודא שהנושא של המועצה, בין לעניין ההתייעצות ובין לעניין האישור, היה מלכתחילה.

גדעון סער: אני זוכר את השרים.

גדעון סער: אני לא זוכר את המועצה.

אתי בנדלר: כן, למיטב זכרוני זה היה.

לאה ורון: אדוני היושב-ראש, לשאלת חבר הכנסת סער, הנה הנוסח שהועבר מוועדת הכנסת.

אמנון כהן: הוא קיבל כבר תשובה.

אמנון כהן: לא צריך לחזור על כך עוד פעם.

אמנון כהן: חבר הכנסת בנלולו, ביקשת שנקרא את הסעיף המתוקן פעם נוספת.

אמנון כהן: אנחנו בסעיף 72יא בעמוד 18 – "הסכמת השרים לשקול קיום פגיעה ומתן פיצוי לבעל זכיון לשידורי רדיו".

אתי בנדלר: "שוכנעו השר ושר האוצר" - - -

אמנון כהן: האם "שר האוצר" נשאר כאן?

אתי בנדלר: כן, הוא נשאר.

אתי בנדלר: בוודאי.

אתי בנדלר: זה כספי מדינה.

ניר שלום: אם היית משאיר לנו עוד יומיים היינו מצליחים לשנות גם את זה.

אבשלום וילן: יש לך שגיאה גדולה כאן.

אבשלום וילן: הייתי מוסיף כאן גם את היועץ המשפטי לממשלה.

אבשלום וילן: אתם צריכים את הלחצים האלה עליכם?

אבשלום וילן: אני לא מבין כיצד בעת ההצבעות יושבים כאן הלוביסטים ובעלי העניין.

אבשלום וילן: אדוני, זה לא בסדר.

אמנון כהן: בשביל זה יש יושב-ראש ועדה והוא הקובע.

1028: חבר הכנסת וילן, למה לא אמרת את זה בהחלטות הקודמות שנגעו לחקלאים?

אבשלום וילן: אמרתי את זה בדיוק אז.

אבשלום וילן: אמר היושב-ראש שמכיוון שלא היה דיון באותו נושא הוא יאפשר להסביר.

אמנון כהן: חבר הכנסת וילן, אני רוצה להיות הגון עם אנשים שאני בא איתם במגע ובא איתם בהסכמים.

אמנון כהן: בגלל שבאנו להסכמות והם לא שמעו את הניסוח הסופי, והיועצת המשפטית של הוועדה אמרה שתנסח, לכן חשוב לדעתי שישמעו את הנוסח, ושלא יחשדו שבנוסח נכנס מינוח כזה או אחר שמעקר לגמרי את ההחלטה.

אמנון כהן: לכן אני רוצה שישמעו ויגידו שזה בסדר, שאנחנו עומדים בהסכמות שלנו.

אתי בנדלר: "שוכנעו השר ושר האוצר, לאחר התייעצות במועצה, כי מי שהיה בעל זכיון לשידורי רדיו ערב תחילתו של חוק המדיניות הכלכלית לשנת הכספים 2005 (תיקוני חקיקה), התשס"ה-2005, ייפגע, במהלך תקופת הזכיון שניתנה לו בהתאם להוראות סעיפים 34 או 35(א), בשל שידורי רדיו בשיטה הספרתית המתקיימים מכוח רשיון לשידורי רדיו ובשל מתן זכיון להפעלת תחנת שידור, וכי יש לפצותו בשל כך, רשאים הם לקבוע את הפיצוי המתאים בנסיבות הענין, ובכלל זה הארכת זכיון של בעל הזכיון לשידורי הרדיו האמור; קביעה בדבר הארכת זכיון, לרבות תקופת ההארכה, טעונה אישור המועצה וועדת הכלכלה של הכנסת.

אתי בנדלר: ";" אני מבקשת להפנות תשומת הלב, הסיבה העיקרית, כפי שהבינותי, לכך שלא היתה הסכמה לנוסח הקודם ברגע האחרון, כי הארכת הזכיון – אם השרים יחליטו שזה הפיצוי שיש לתת, אם בכלל יחליטו שיש לתת פיצוי – היתה טעונה תיקון בחוק, הרי שבהתאם לנוסח הזה, הארכת זכיון יכולה להיעשות בתקנות, בחקיקת משנה, באישור ועדת הכלכלה של הכנסת.

1028: מחר בבוקר יחול החוק.

1028: מתי יבוא לדיון בוועדה נושא הארכת הזכיון לרדיו האזורי?

אמיר לוי: הנוסח שהוצע בפשרה הוא כדלקמן: 1) יכול להיות פיצוי, גם פיצוי של הארכת זכיון.

אמיר לוי: 2) אם יוחלט על פיצוי כזה, ההחלטה תהיה באישור ועדת הכלכלה של הכנסת, ולא צריך שלוש קריאות.

אמיר לוי: 3) אם יוחלט על פיצוי כזה, זה רק אחרי שיש רדיו דיגיטלי ולא לפני כן, כי זה רק בשל פגיעה אם יש רדיו דיגיטלי.

אמיר לוי: אם מחר בבוקר לא קורה שום דבר, אין כמובן פיצוי, ולא צריך לשקול פיצוי.

1028: אני לא מבין.

1028: יתכן שלא יהיה כל פיצוי?

אמנון כהן: אם לא יהיה רדיו דיגיטלי לא יהיה פיצוי.

אמנון כהן: כאשר הרדיו הדיגיטלי ייכנס, יהיה פיצוי.

1028: אבל אף אחד לא מבטיח שתהיה הארכת זכיון.

אתי בנדלר: זה בהתאם לשיקול דעת השרים.

אבשלום וילן: אם אין פגיעה – אין פיצוי.

אבשלום וילן: אם יש פגיעה – יש פיצוי.

אמיר לוי: שאלת מה יהיה מחר בבוקר.

אמיר לוי: אם מחר בבוקר לא יהיה רדיו דיגיטלי, אם שרת התקשורת תחליט לדחות את זה בכמה חודשים אז סוגיית הפיצוי עדיין לא רלוונטית.

אמיר לוי: מדובר על פיצוי רק כאשר יש רדיו דיגיטלי, וכתוב כאן מה זה רדיו דיגיטלי – כשיש מישהו שזוכה במכרז לתחנת שידור ובעל רשיון.

אמיר לוי: אחרי שיהיה רדיו דיגיטלי, יכול להינתן פיצוי אם השרים יחליטו שיש מקום לפיצוי כי יש פגיעה, ואז כל מה שצריך הוא אישור ועדת הכלכלה.

אמיר לוי: זאת התשובה שלי.

1028: אני מקשה עליך.

1028: הפיצוי יכול להיות הארכת זכיון או משהו אחר, או רק הארכת זכיון?

אמיר לוי: הוא יכול להיות הפחתת תמלוגים, או הארכת זכיון, או מתן 1,000 ג'ובות לכל אחד.

אמיר לוי: את ההחלטה יקבלו שני השרים, באישור ועדת הכלכלה של הכנסת.

אמנון כהן: מר בן בסט, אני לא נותן לדבר לאחר שנתקבלו הסכמות.

אמנון כהן: אבל אם תאמר שבנוסח נפלה טעות ואתם נפגעים כתוצאה מטעות דפוס, בבקשה.

דוד בן בסט: אחד הדברים המקוממים מאוד הוא הפרשנות שניתנת לחוק עוד טרם עבר.

דוד בן בסט: הפרשנות שמר אמיר לוי הציג לא נכונה.

דוד בן בסט: הפרשנות הנכונה היא: אם יבדקו ויראו שיש פגיעה.

דוד בן בסט: לא אחרי שזה יהיה.

דוד בן בסט: אחרי שזה יהיה, מה הועילו חכמים?

דוד בן בסט: אמרנו בפירוש, כאשר תתקבל הצעת החוק הזאת ניכנס מיד להוכחת הנזק שלנו ולא רק כאשר יהיה רדיו דיגיטלי.

אמנון כהן: על מה תוכיחו נזק?

אמנון כהן: יתכן שהרדיו הדיגיטלי ייכנס רק בעוד 5 שנים.

דוד בן בסט: "היה ו..." – זה מה שכתוב.

אמנון כהן: תמיד יהיו פרשנויות לכאן ולכאן.

אמנון כהן: לכל דבר יש פרשנויות שונות ועורכי-דין יכולים להתפרנס מכאן ועד הודעה חדשה.

אמנון כהן: לכן באנו להסכמות, בין אם הפרשנות שלו כזאת או אחרת.

אמנון כהן: לא ניכנס לפרשנויות.

אמנון כהן: בגדול, זה פותר את הבעיה.

דוד בן בסט: כאשר זה יגיע לשולחן ועדת הכלכלה, שיהיה ברור שהפרשנות של מר אמיר לוי היא לא הפרשנות שאנחנו נותנים לסעיף הזה, חד-משמעית.

דוד בן בסט: הפרשנות היא: ייבדק וייראה כאשר יהיה הנזק.

אמנון כהן: הפרשנות של אף אחד לא משפיעה על ועדת הכלכלה.

אמנון כהן: כאשר באה אל שולחננו הצעה אנחנו לא מתעסקים בפרשנויות.

דוד בן בסט: צריך להיות כתוב "שיתקיימו" ולא "המתקיימים".

דוד בן בסט: זה מה שסוכם.

נגה רובינשטיין: זה לא מה שסוכם.

נגה רובינשטיין: תקרא את הפרוטוקול.

גדעון סער: על מה ניתן הפיצוי?

גדעון סער: בשל פגיעה עקב שידור שמתקיים או עתיד להתקיים בתקופת הזכיון.

גדעון סער: נראה לי, אתם יכולים לחבר את שתי התיבות ולהגיד: "בשל שידורי רדיו בשיטה הספרתית המתקיימים או עתידים להתקיים מכוח רשיון לשידורי רדיו ...", כי זה הזכיון שהוא קיבל.

דוד בן בסט: סוכם לכתוב "שיתקיימו".

אתי בנדלר: יש לי הצעה אחרת, להוריד לגמרי את המילה "המתקיימים".

אתי בנדלר: זה נשאר ניטרלי לפרשנות.

אבשלום וילן: מעבר לרדיו האזורי, האם הסעיף הזה עוסק גם בפגיעה אפשרית בשידורי קול ישראל או גלי צה"ל?

אמנון כהן: לא.

אמנון כהן: הם השתתפו בדיונים ולקחנו הכול בחשבון.

נגה רובינשטיין: אני שומרת את הזכות להגיש הסתייגות על הורדת המילה "המתקיימים".

אמנון כהן: בסדר גמור.

אמנון כהן: כנציגת ממשלה את יכולה להגיש הסתייגויות, כמו שאנחנו יכולים להגיש הסתייגויות.

אמנון כהן: הזכות להגיש הסתייגות קיימת תמיד.

אמנון כהן: מי בעד סעיף 72יא עם התיקון – הורדת המילה "המתקיימים"?

אמנון כהן: מי נגד?

אמנון כהן: מי נמנע?

אמנון כהן: בעד סעיף 72יא, עם התיקונים שהוכנסו – רוב נגד – אין נמנעים – אין סעיף 72יא נתקבל.

אתי בנדלר: במסגרת הפשרות שהגיעו אליהן היום בין השרים, מוצע להוסיף סעיף נוסף חדש, שלא הונח בפניכם, ואני אקרא את נוסחו.

אתי בנדלר: סעיף 72יב – דחיית מועדים "על אף הוראות סעיף 72(א3), 72ב(ב) ו-72ד(ג)" – אלה שלושת הסעיפים שבהם נקבעו תאריכים – "רשאי השר, באישור הוועדה" – ו"הוועדה" כאן, על-פי חוק הרשות השנייה, היא ועדה משותפת לוועדת הכלכלה ולוועדת החינוך, התרבות והספורט.

אתי בנדלר: רק בנושא הסמכת השרים לשקול את הפיצויים נאמר ועדת הכלכלה – "לדחות את המועדים הקבועים בסעיפים האמורים".

אמנון כהן: הסעיף הזה לא מופיע בנוסח שלפניכם.

אמנון כהן: אלה ההסכמות שהתקבלו היום בין שני השרים.

אמנון כהן: לאחר שהישיבה התפוצצה בשעה 10:00 ישבו שני השרים ביחד והגיעו להבנות, והוסיפו סעיף חדש, סעיף 72יב.

אמנון כהן: הוא לא מופיע בפניכם כי הוא נקבע לאחר שהכנו את הנוסחים הללו.

אילן ליבוביץ: זה לא נושא חדש?

אמנון כהן: אם זה היה נושא חדש זה לא היה נכנס.

אמנון כהן: לכן זה לא נושא חדש.

1028: משרד המשפטים לא טוען שזה נושא חדש?

נגה רובינשטיין: משרד המשפטים עוד לא קרא את זה.

אילן ליבוביץ: מה העמדה של עו"ד לחמן-מסר בעניין הזה?

אמנון כהן: יש לה זכות להגיש הסתייגות.

קריאה: זה סיכום בין שר האוצר לשרת התקשורת.

אמנון כהן: היועצת המשפטית של הוועדה תסיים לקרוא את הסעיף, שנוסח בעקבות הבנה אליה הגיעו שני השרים סוף-סוף, לאחר שהתפוצצו כאן 4 ישיבות.

1028: אני מקווה שתעשה אותו דבר כאשר נדבר על משק החשמל.

אתי בנדלר: סעיף 72יב – דחיית מועדים "על אף הוראות סעיף 72(א3), 72ב(ב) ו-72ד(ג) רשאי השר, באישור הוועדה, לדחות את המועדים הקבועים בסעיפים האמורים לתקופה שלא תעלה על 12 חודשים, אם נוכח כי דחייה כאמור נדרשת בשל שיקולים של טובת הציבור או הבטחת התחרות בתחום שידורי הרדיו".

אתי בנדלר: הדחייה תהיה בצו באישור הוועדה.

אמנון כהן: מי בעד סעיף 72יב?

אמנון כהן: סוף-סוף באו להסכמות.

אמנון כהן: מי נגד?

אמנון כהן: מי נמנע?

אמנון כהן: בעד סעיף 72יב – רוב נגד – 1 נמנעים – אין סעיף 72יב נתקבל.

אילן ליבוביץ: לשם מה אנחנו עובדים על החוק הזה?

אילן ליבוביץ: כל-כך הרבה זמן אנחנו משקיעים ונתת עכשיו סמכות לשרת התקשורת לדחות הכול בשנה.

לאה ורון: באישור ועדת הכלכלה.

1028: אדוני היושב-ראש, למה לא מיד?

אמנון כהן: נצביע על פסקאות (15) ו-(16), שמתייחסות לסעיף 73.

אמנון כהן: מי בעד?

אמנון כהן: מי נגד?

אמנון כהן: מי נמנע?

אמנון כהן: בעד פסקאות 39(15)-(16) – רוב נגד – אין נמנעים – אין פסקאות 39(15)-(16) נתקבלו.

אתי בנדלר: בפסקה (17) יש הסתייגות של חברי הכנסת עמיר פרץ ואילנה כהן.

אתי בנדלר: האם אתה מתיר להם להגיש הסתייגות מהותית?

אתי בנדלר: הם לא הציגו את ההצעה בוועדה.

אתי בנדלר: אם כך, ההסתייגות תהיה לצורך דיבור בלבד.

אתי בנדלר: על פסקאות (18), (19), (20), (21), (22), (23), (24), (25), (26), (27), (28) אין הערות.

אמנון כהן: מי בעד כל הסעיפים הללו?

אמנון כהן: מי נגד?

אמנון כהן: מי נמנע?

אמנון כהן: בעד פסקאות 39(18) עד (28) – רוב נגד – אין נמנעים – אין פסקאות 39(18) עד (28) נתקבלו.

אתי בנדלר: בסעיף 40, בעמוד 23 – המשך כהונתה של מועצת הרשות השנייה לטלוויזיה ורדיו – על-פי סעיף 102ב לפקודת המסים – עשיתי התאמה לנוסח שאושר בנושא ניידות מספרים.

אתי בנדלר: נפלה כאן טעות קולמוס – אני מניחה שלא היחידה בנוסח – במקום בו כתוב "אשר כיהנה ביום י"א בטבת התשס"ד (23 בדצמבר 2003)" צריך לתקן ל"(23 בדצמבר 2004)".

אתי בנדלר: אותה מועצה "תמשיך לכהן עד יום ח' בתמוז התשס"ה (15 ביולי 2005)" – זה התאריך המוצע.

נגה רובינשטיין: וברישא צריך לכתוב "על אף הוראות סעיף קטן 8(ב)" ולא "8(א)".

נגה רובינשטיין: סעיף 8(ב) מאפשר הארכה כדי שלא יהיה ואקום.

אמנון כהן: נצביע על סעיף 40 לחוק ההסדרים, עם התיקון שהוצע.

אמנון כהן: מי בעד?

אמנון כהן: מי נגד?

אמנון כהן: מי נמנע?

אמנון כהן: בעד סעיף 40, עם התיקונים שהוכנסו – רוב נגד – 1 נמנעים – אין סעיף 40 נתקבל.

אמנון כהן: תודה רבה.

אמנון כהן: הצעת החוק אושרה, עם כל התיקונים ועם כל ההסכמים.

אמנון כהן: נצביע על החוק כולו, עם כל התיקונים, סעיפים 39 ו-40.

אמנון כהן: מי בעד?

אמנון כהן: מי נגד?

אמנון כהן: מי נמנע?

אמנון כהן: בעד סעיפים 39-40 בפרק ט' (תקשורת) בהצעת חוק המדיניות הכלכלית לשנת הכספים 2005 (תיקוני חקיקה), התשס"ה-2004 – רוב נגד – 1 נמנעים – אין הסעיפים נתקבלו.

אמנון כהן: תודה רבה.

אמנון כהן: סעיפים 39-40 בפרק ט' (תקשורת) בהצעת חוק המדיניות הכלכלית לשנת הכספים 2005 (תיקוני חקיקה), התשס"ה-2004, אושרו לקריאה שנייה ושלישית.